《周日贞招饮大鹏东山寺 其一》
明代·张嗣纲

古木森森野寺凉，飞花绕涧露凝香。云深殿阁泉声细，雨过庭阶藓迹长。

圯上受书惭孺子，筵前顾曲羡周郎。招邀共有飞觞兴，笑把蔷薇醉欲狂。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。